STØY

Arendal havn:

**Handlingsplan for støy perioden 2022-2023.** Masseuttaks perioden

(vedtatt av Arendal havnestyre 01 des 2021)

Arendal kommune har en målsetting om å bedre levevilkår for alle i tråd med FN`s bærekraftsmål. Det arbeides målrettet for å legge til rette for eksisterende bedrifter og sikre nye bedriftsetableringer som gir økt verdiskapning og flere arbeidsplasser. Nasjonale forpliktelser om utslippsreduksjon og økt bærekraft - medfører at mer gods i fremtiden må transporteres på sjø.

Havnen er et «verktøy» for å oppnå både nasjonale forpliktelser og kommunale mål.

Havneutbyggingen og fremtidig økt havnevirksomhet medfører at noen vil bli negativt berørt, men de negative effekter vil variere over tid.

Formålet med denne handlingsplanen er å identifisere tiltak for å beskytte innbyggere mot støy - så langt dette er mulig – uten å legge begrensinger (økonomiske eller andre) som medfører at hovedformålet med aktivitetene ikke kan nås i perioden 2022-2023.
Det er også et mål å utarbeide en kommunikasjonsplan – slik at innbyggerne og direkte berørte får tidsriktig og relevant informasjon.

Utviklingen av havnen kan deles i 3 hoved faser - som vil gi varierende utfordringer.

1. Masseuttak 2021-2023
*(boring, sprenging, knusing, transport og lasting av steinmasser til båt)*
2. Bygging av kaier 2023-2026
*(etablering av infrastruktur, kaier bygninger)*
3. Ordinær havnedrift 2025-
*(24/7 drift av kraner, lastehåndtering og skipsanløp)*

Bystyret har i 2021 *(rev 1)* og 2022 *(rev 2)* vedtatt en Masterplan for havneutbyggingen. Formålet med Masterplanen er

* Gi alle bedrifter forutsigbarhet for tilgang til havn og sjøtransport i et lengre perspektiv.
* Optimal plassering av kaier og infrastruktur for fremtidens godstyper og skip som vil anløpe havnen i ordinær drift (fase 3)
* Prioritere aktivitetene i havneområdet
* Vurdere og redusere negative konsekvenser av støy. Master planen er støyutredet både individuelle aktiviteter - og den forventede samlede belastning (verste døgn).
* Masterplanen har ingen formell status etter reglene i plan og bygningslov, og har ikke vært på formelle høringer. Formell regulering, høringsrunder og innspill vil bli utført ifm områdereguleringsplan som starter opp i 2021/2022.

Masseuttaksperioden (2021-2023) vil være en krevende støymessig periode, men den er av begrenset varighet.

* Arendal havn vil sammen med kommunikasjonsavdelingen i Arendal kommune utarbeide en kommunikasjonsplan. Målet er å informere om aktiviteten og søke å redusere opplevde negative konsekvenser.

Bakgrunn
Det skal tas ut ca 300 000m3 fast fjell fra Eydehavn de kommende år (2023). All steinen skal lastes til skip og transporteres ut over havna.

Salg av stein og lasting til skip av steinmasser med riktig størrelse og kvalitet skjer i sterk konkurranse med andre nærliggende havner (bla Kragerø, Mandal, Rekefjord m.fl)

Kjøpere av steinmasser er Europeiske selskaper i Polen, Danmark, Tyskland, Belgia og Nederland og alle «shopper» steinen der de kan få den billigst. En stor og helt avgjørende kostnad for kjøper er leiekostnaden av skip til å frakte steinmassene fra Norge til Europa. Det er kjøper som leier inn skipet og betaler kostanden per time. Kostnadene varierer mye med størrelsen og utrustningen på skipet.

Det er ikke dyrere å sprenge og knuse fjell i Eydehavn enn andre steder, men dersom skipet ikke får laste kontinuerlig og uavbrutt i havna - vil leiekostnadene for skipet medføre at steinen blir for dyr. Konsekvensene av lastebegrensninger vil være at kommunale forpliktelser og overordnede mål ikke kan oppfylles. Det støyende masseuttak vil da bli strukket og pågå over lengre tid, fremfor en komprimert periode ut 2023.

Størrelsen på skipet - og maksimal lastemengde avgjør lastetid. Mindre fartøy inntil 5 000tonn klarer man normalt å håndtere på dagtid. Større skip ( eg Flintstone 17 000tonn) har en lastetid opp mot 24 timer. Kjøper vil stå fritt til valg av skip - og skipsstørrelse - dersom det legges for sterke begrensinger - vil kjøper gå andre steder.

Det er i dag investert i avansert og effektiv laste/losseutstyr som gjør at liggetid for skipet er redusert, men det er ikke realistisk å forvente ytterligere økning i lasteeffektivteten, eller redusert liggetid per i dag.

Skipet Flintstone har ved 2 anledninger lastet stein på Eydehavn. I juni 2021 ble det foretatt en støymåling av «verst tenkelige» laste situasjon.
Fartøyet Flintstone lastet ca 17 000tonn stein over en periode på 20 timer med bruk av hjullaster, hopper og conveyorbelte og store steinstørrelser.
Arendal havn engasjerte selskapet Brekke og Strand til å gjennomføre støymålinger hos berørte naboer.

Rapporten er datert 18 oktober 2021 - og ligger vedlagt saksfremlegget

“Generert støy (utendørs) ligger over grenseverdier både i forurensingsforskrift og T 1442”:
Innendørs støy er estimert til å ligge innenfor kravene, men ikke utendørs støy

Denne handlingsplanen identifiserer og innfører ytterligere støyreduserende tiltak, med det formål å avdempe negative effekter av masseuttaket frem til 2023.
Steinutskipningen vil å være en del av den ordinære havneaktiviteten underlagt bestemmelser i T 1442, men med spesielle utfordringer i forhold til fremdrift og forpliktelser i perioden frem til 2023

Havnen vil gjennomføre følgende tiltak:

1. Steinuttaket planlegges og etableres i terrenget slik at det er naturlige støyskjerminger i masseuttaksperioden.
2. Knusing av steinmasser utføres på hverdager fra kl 0700-1900
3. Havnens selvpålagte restriksjoner for støyende lastearbeider vil bli videreført for den ordinære havnetrafikken. (hverdager fra 0700-2100), Lørdag (0900-2100) og søn/helligdag (1300 -2100)
4. Dispensasjon fra restriksjonene følger av bestemmelser vedtatt av havnestyret.
5. Mindre fartøy (5000 tonn steinlast) vil bli lastet innenfor gjeldene selvpålagte restriksjonertider i havna - men tillates sluttføring ved behov.
6. Oppstart steinlasting skal unngås på natt mellom kl 2300-0700
7. Utomhus støy er utfordrende ved steinlasting. Havnen vil være mer restriktive for kveld/natt lastinger i perioden mai-aug - da folk i større grad oppholder seg utendørs.
8. 48 timers varsel før ankomst fra skipet vil bli kommunisert til reder/agent
9. SMS varsel vil bli sendt til mobiltelefoner i valgt radius på Tromøy/Eydehavn ved planlagte steinlastinger som kan utfordre lastetider
10. Skraping og rydding av kai/lasteområder med hjullaster skal unngås i perioden 2100 -0700.
11. Skraping av støv/mindre steinmasser erstattes av feiesystem med lavere støysignatur
12. Lastehoppere som fylles med hjullaster skal støydempes ved gummimatter el.
13. Hus som er målt til støynivåer over grenseverdi fastsatt i T1442 kan ved lastetider som strekker seg over kl 2300 på hverdager/ lørdag - og gjentatte lastinger i en periode kan innvilges alternativ overnatting annet sted - dekket av Arendal havn. Dette gjelder primært bebyggelse på Åmdalsøyra som ligger nærmest havna – og som er målt til høye (for høye) støyverdier.

Arendal havn erkjenner at perioden frem til og med 2023 vil kunne bli krevende når det gjelder støy.
Vi har et ærlig ønske om å redusere opplevde negative effekter, og vil høre på råd og ha dialog.

Denne handlingsplanen er derfor ikke utfyllende og kan korrigeres ved innspill og dialog